A falusi csok részeként az egygyermekes családok 600 ezer forint, a kétgyermekes családok 2 millió 600 ezer forint, a háromgyermekes családok pedig 10 millió forint vissza nem térítendő támogatást kaphatnak használt lakás vásárlására vagy annak korszerűsítésére, bővítésére. A Magyar Nemzet cikke szerint olyan alacsonyak az ingatlanárak a falvakban, hogy önrész nélkül is elég lehet egy ház megvásárlására a csok összege.

A Központi Statisztikai Hivatal adatai szerint a használt lakások átlagos ára az ötezer fő alatti, nem agglomerációnak számító településeken 5,5 millió forint volt 2018-ban.

Ezt némileg árnyalja, hogy a falusi csoknak lehet az év második felében árfelhajtó hatása az ingatlanpiacon.

A falusi csokot használt házak vásárlására és felújítására lehet igényelni. Az átlagos lakásár az agglomerációk ötezer fő alatti településein az 5,5 milliónál már jóval nagyobb 13,9 millió forint.

Arról, hogy melyik településeken vehető igénybe a falusi csok, ebben a cikkben írtunk:

Azt pedig, hogy a legrosszabb helyzetűeket hogyan akarják kizárni a támogatottak köréből (például három gyerekre felvett támogatás esetén két év tb-jogviszonyt kell tudni igazolni), itt írtuk meg: